Diari Oficial de la Generalitat Valenciana


Sumari del DOGV 4436, del 10-02-2003 (2003/1219)

Informació pública del programa d'actuació integrada per al desenvolupament del pla especial de reforma interior número 4 de Monforte del Cid.
----------------------------------------------------------------------------------------------------------------------------------------------

### Dades del document

Número de DOGV
:   4436

Data del DOGV
:   10-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1219


Organisme emissor
:   Intersa Levante, SA

Tipus de document
:   Anunci

Informació pública del programa d'actuació integrada per al desenvolupament del pla especial de reforma interior número 4 de Monforte del Cid. [2003/Q1219]
  
Esta zona industrial, delimitada com a pla especial de reforma interior número 4, està situada al sud-est de la ciutat de Monforte del Cid, la qual abraça els màrgens dret i esquerre de l'avinguda d'Alacant, s'estén el camí de l'Azagador pel nord i fins a la prolongació del futur carrer paral·lel al carrer d'Óscar Esplá pel sud. Es tracta d'un àrea de sòl urbà amb una superfície total de 133.049 metres quadrats, i una zona de sòl rústic homologat d'ús agropecuari amb una superfície total de 45.214 metres quadrats.
  
La mercantil Intersa Levante, SA, ha formulat una alternativa tècnica de programa per al desenvolupament del pla especial de reforma interior número 4, a l'empara de l'establit en l'article 45 de la Llei 6/1994, de 15 de novembre, Reguladora de l'Activitat Urbanística, integrat per: homologació modificativa del pla especial de reforma interior del sector industrial número 4, PERI 4, ordenances reguladores sector industrial 4t, pla especial de reforma interior del sector industrial número 4, PERI 4, projecte d'urbanització del PERI 4, estudi d'impacte ambiental i memòria juridicotècnica.
  
En aplicació de l'establit en l'article 46.3 de la llei esmentada, es procedent sotmetre este programa amb tota la documentació annexa a informació pública pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana.
  
Es fa constar que durant este termini les persones interessades en este procediment podran formular qualssevol al·legacions que els convinguen segons dret, així com unes altres alternatives tècniques del programa i, si s'escau, proposicions juridicoeconòmiques, tot això en els termes i condicions de la Llei 6/1994 esmentada.
  
El present expedient administratiu, juntament amb la documentació es podrà consultar a l'Ajuntament de Monforte del Cid i a la notaria de Novelda, avinguda de la Constitució, número 9, entresòl, en dies i hores hàbils d'atenció al públic, acta notarial de protocol·lització número 111, de data 27 de gener de 2003.
  
Així mateix, mitjançant este edicte, segons l'establit en l'article 46 de la llei esmentada, es podran presentar proposicions juridicoeconòmiques en el termini de cinc dies hàbils a la finalització del termini de 20 dies anteriorment indicat, al Registre de l'Ajuntament de Monforte del Cid. Estos terminis es prorrogaran si durant els 10 primers dies d'informació pública alguna persona es compromet a presentar una alternativa tècnica substancialment distinta a l'original, d'acord amb el que es disposa en l'article 46.6 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament de Monforte del Cid al dia següent hàbil a aquell en què els proponents acrediten el compliment dels tràmits continguts en l'article 48 de la Llei Reguladora de l'Activitat Urbanística. Durant 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
El present anunci complix la funció de notificació per edictes, de conformitat amb l'article 59.5 de la Llei 30/1992, de 26 de novembre, respecte dels propietaris de les parcel·les la titularitat o domicili dels quals a efectes de notificacions es desconeixen.
  
Cosa que es fa pública perquè se'n prenga coneixement, de conformitat amb els articles 46 i 43 de la Llei Reguladora de l'Activitat Urbanística.